
Durante Workshop Corporate Governance, Prome Minister ta enfatisa: 

“Gabinete Wever-Croes l a traha e fundeshi di integridad y nos ta 
atende cu nos companianan estatal na un forma debido” 


Diahuebs 1 di september, Prome Minister sefiora Evelyn Wever- 
Croes pa medio di un video, a haci apertura di e Workshop 
Corporate Governance cu a wordo organisa aki na Aruba 
na Hilton Aruba Caribbean Resort and Casino. Corporate 
Governance ta e reglanan cu ta rigi e relacion entre un gobierno 
y companianan estatal. E ta stipula con e superviscion mester 
tuma luga, unda e autoridad di un gobierno ta yega, kico bo 
por y kico bo no por dicidi como gobierno. 


Prome Minister a menciona tambe cu a traha riba diferente 
otro aspecto di Corporate Governance na Aruba den e ultimo 
afianan, por ehempel e perfil di kendenan por ta den e Hunta di 
Comisario, Huntanan di Supervision. Den cada hunta mester tin 
un persona huridico, financiero y un persona cu tin background 
di e materia. 'Asina nos a bin ta trahando desde 2018-2019 
poniendo e fundeshi pa mas integridad, pa miho gobernacion 
pa Corporate Governance tambe”. 


Durante Gabinete Wever-Croes l, Prome Minister a institui un 
comision pa Corporate Governance cu a traha riba diferente 
producto den e temponan aki y a haci un estudio pa nos sa 
con nos ta para cu e companianan aki y con nan ta adhiri na e 
reglanan aki. 


'Mi ta gradici sefior Kunneman v tur e organisadonan di e 
workshop aki y pa e invitacion di por a dirigi mi mes. Integridad 
ta importante pa mi y mi por a splica den mi discurso kico 
tur nos ta haciendo desde 2018 cu mi a asumi e cartera di 
integridad y awor na 2021 cu mi a pase na colega sefior Ursell 
Arends cu ta dunando contenido na e vision. 


Mi a finalisa mi discurso awe cu un quote cu mi tabata referi na 
e pandemia cu awor cu Aruba ta recuperando di e pandemia, 
nos mester mas aun traha riba integridad pasobra esaki ta 


duna e ciudadano confiansa den Gobierno cu nan ta administra 
un compania estatal na e forma debido”, Prome Minister a 
expresa. 


E quote na Ingles cu Prome Minister a uza pa ilustra su punto 
ta: 'To think that we can rebuild after the pandemic without 
integritv would be fooling ourselves, because it is like building 
a house without a foundation'. 


'Si nos ta kere cu nos por recupera nos pais despues di 
pandemia sin pone atencion na integridad, nos no ta tumando 
nos mes na serio pasobra ta mescos bo ta traha un cas sin 
fundeshi. Esey integridad y Corporate Governance ta. 

P'esey mi ta contento cu desde cu nos a drenta Gobierno, nos 
a traha riba e fundeshi di integridad pasobra e ciudadano di 
pais Aruba merece di ta trankil y cu e por tin e confiansa cu nos 
ta atende cu nos companianan estatal na un forma debido”, 
Prome Minister Evelyn Wever-Croes a enfatisa. 

Premier Wever - Croes: 

Aruba Innovation Summit 2022 


E siman aki a tuma luga e conferencia anual Aruba Innovation 
Summit 2022: The New Era of Reinvention. Prome Minister di 
Aruba alabes Minister di Innovacion Evelyn Wever - Croes a 
expresa na e ocasion cu e ta un honor pa hiba palabra y duna 
bon bini na tur cu tabata presente na e evento. Proposito di 
e conferencia ta pa trece e comunidad hunto pa colabora y 
inspira otro. 


Prome Minister Wever - Croes a traves di un video a adresa 
e publico cu a atende e Arubba Innovation Summit, pa conta 
un poco di su trayecto profesional y con na dado momento 


mester a reinventa su mes y e importancia di ta habri pa 
EC 

y un persona di famia, 13 afia pasa nunca lo por a imagina 
su mes den e posicion cu e ta awe. Prome Minister kende 
tabatin e funcion di *Tax and Civil Laywer” den sector priva y 
henter su carera di abogacia su dilanti. Sinembargo, e tabatin 
e sentimento cu kisas e tin un otro proposito den bida, el a 
splica. Sin sa exactamente kico e proposito aki tabata, nunca 
a imagina su mes como un politico y mucho menos Prome 
Minister. 


'E ta tuma hopi curashi pa sali for di bo esapcio confortabel y 
pa ta den un posicion vulnerabel, pa lucha pa locual cu bo ta 
kere aden. Mientras cu bo ta habri pa sifia mas cu ta posibel 
na caminda. E ta tuma curashi pa dicidi pa reinventa, Prome 
Minister a expresa. Sea cu ya bo sa kico ta bo meta, of si bo ta 
den e proceso di busca esaki, e trayecto lo sifiabo e les di mas 
valioso y pa disfruta di esaki. 'Laga nos tuma e paso hunto 
pa ta habri pa ideanan nobo, aceramentonan nobo y acelera 
innovacion pa nos isla Aruba. Nos por sifia di otro, y nos por 
inspira otro pa haci mesun cos.' 

Manera Albert Einstein a bisa: Bo no por resolve un problema 
cu e mesun mentalidad cu a crea esakinan. Nos tempo ta awo. 
Aruba ta tumando e iniciativa y ta purbando manera nobo pa 
haci cosnan diferente. 


Terminando Prome Minister a expresa cu no tin ningun duda 
cu nos isla a pesar di tur su retonan y restriccionnan, tin loke 
ta necesario pa logra metanan grandi. Y cu a traves di e Aruba 
Innovation Summit, tur hende por embarca e trayecto di re 
inventacion y descubrimento aki. 

Diaranson atardi Minister Ursell Arends hunto cu Santa Rosa a 
haci un bishita na The Oasis Farm Aruba. Un bunita proyecto 
cu Sr. Ruthsel Emer a cuminsa cu'ne y a crec'e pa bira un 
atraccion turistico pues tambe un luga hopi gusta door di 
nos localnan. Oasis Farm Aruba ta sirbi como un ehemplo 
den varios aspecto pues un proyecto cu a keda expande su 
operacion den 2022 cu exito pero alabes lamentablemente no 
ta cumpli cu tur rekisitonan pa cu e terenonan unda a expande 
riba dje. 


Fin di juni ora Aruba tabata bou di menasa di Ola Tropical 
Bonnie, Dienst Openbare Werken (DOW) mester a pasa rond 
di Aruba pa controla y zorg cu tin fluho adecua di tur rooi y e 
terenonan unda e awa mester pasa pa yega lama bek, esaki 
den eventualidad cu lo tin un yobida fuerte. Den e proceso 
DOW a bin constata cu e tereno unda Sr. Emer a expande The 
Oasis Farm riba dje ta un di e tereno nan strategico di DOW pa 
preveni un catastrofe pavia di yobida fuerte. 


Minister Arends su posicion den esaki ta, cu aunke un bunita 
proyecto berdad, cu ta aporta na conocemento riba agricultura 
y tambe encurasha siguridad di cuminda, pero no por a impedi 
trabou di DIP/DOW pa algo cu a wordo haci contra ley of sin 
e debido vergunningnan cu ta posee un riesgo pa siguridad 


Un proyecto cu tabata ser haci cu hopi amor y 
dedicacion, pero den un situacion potencialmente desastroso, 
no por pone siguridad publico na riesgo, den e caso aki door di 
obstaculisa pasada di awa. 


general. 


No obstante, como minister di sector primario, minister Arends 
a haya importante cu e proyecto aki no bay perdi y a pidi 
cooperacion di DOW pa duna e propetario mas tempo pa por 
desmantela y re-aloca di moda cu e no ta cai mas riba e tereno 
cu e no tin permiso p'e. DOW y DIP a bai di acuerdo y a duna 
e propetario 2 luna di tempo. 


Durante e tempo aki, minister Arends hunto cu Santa Rosa 
a cuminsa na sondia con por yuda re-aloca The Oasis Farm 
Aruba y haci e laso ente “The Oasis Farm Aruba” y Santa Rosa 
uno mas estricho. Esaki pa yuda re-establece e proyecto den 
futuro y unda e por expande adecuadamente y tambe pa asina 
por intercambia Data y informacion cu Santa Rosa tocante su 
plantacionnan. 


Di parti di miniserio di Naturalesa, ta desea The Oasis Farm 
hopi exito y ta aplaudi tipo di proyectonan cu ta aporta na 
Aruba su sector primario y nos comunidad henter, pues ta 
brinda cooperacion di ministerio caminda cu por. 

Presentation by Minister Ursell Arends: 


"INTEGRITY IS SOMETHING WE MUST DO 
TOGETHER WITH INTENT” 


Integrity is considered the essence of real success that 
determines the character of a whole nation. In a continuous 
and permanent way, it focuses on safeguarding and promoting 
actions and thoughts with integrity within our community, on all 
levels. 


Good corporate governance is not something that is being 
done to us. It is something we must do together with intent. 
Good Governance, in short, is the responsible conduct of 
public affairs and management of public resources. In the last 
decades there have been several frameworks set with key 
principles that can and are to be used in strategy development 
and implementation of Good Governance, on a local level. 


Among some of the principles are the issues of transparency, 
ethical conduct, rule of law, efficiency, and effectiveness. | 
think we can all agree that in the past decades there have 
been integrity failures in government. But as civil servants, 
we have the responsibility to go beyond simply just using the 
words "Integrity" and "Good Corporate Governance.” We have 
the responsibility to practice good governance. 


It is the primary purpose and responsibility of the government 
to establish and strengthen the functioning of our democracy, 
which includes working towards restoring faith in our public 
administration. 


Implementing Good Governance in all aspects and on all 
levels of the public administration is a process that is going to 
take time. However, it is a necessity, and | am positive that we 
are on the right path by introducing and applying integrity and 
Good Governance laws. 


The World Bank and the council of Europe apply different key 
principles that can be used to measure good governance in a 
country. Participation, rule oflaw, transparency, responsiveness, 
consensus-orientation, equity & inclusiveness, effectiveness & 
efficiency, and accountability. 


| would like to add 3 principles that | feel are also relevant to 
consider: 

1. Reflection of Corporate Culture; corporate practices reflect 
corporate culture. 

2: Values; that govern the boardroom should not differ from the 
values that guide the executive level 

3. Good Corporate Citizenship; which consists of doing no harm 
in the communities where you practice, as well as bringing a 
positive change. 

Alone, we cannot restore faith in the public administration, 
democracy nor government. This is a challenge that all 


stakeholders share, which is why | believe it's up to all 
corporate leaders to help resolve it. Most importantly, in my 
view, is the understanding that good corporate governance is 
not something that is being done to us. It is something we must 
do together with intent. 


The values we are being asked to live by are the same 
fundamental values we know we must act upon every day to 
build effective leadership and strengthen community bonds. It 
is my sincere belief that the path to a better future is by focusing 
on these fundamental principles. There simply is no substitute. 


Therefore, it is of utmost importance for commissioners, 
supervisors, directors and board secretaries to not only 
participate in this program but also live up to good governance 
principles, so you can contribute to a higher level of integrity in 
Aruba. 


The structural promotion of integrity is a matter that requires 
continuous effort, an effort that we are committed to keep 
making. 


Two essential legislative projects in the works are the 
Landsverordening Corporate Governance and the Corporate 
Governance Code. These concepts have been created by the 
Commissie Corporate Governance, in cooperation with the 
Themis Institute, professor Kunneman, and my Bureau. Before 
the government initiates the formal legislative process for these 
laws, we want to hear from you. We want the stakeholders, 
those who will apply the laws, to participate and give their 
feedback, so that together we can come to effective corporate 
governance laws. | am sure that within this group, those 
present here today, there is knowledge, experience, creativity, 
and ambition that can be utilized in a consultation process 
regarding the Landsverordening Corporate Governance and 
the Corporate Governance Code. 


So, stay pending for further announcements and invitations, 
and | encourage all those that can participate to do so, thereby 
contributing to Good Corporate Governance in Aruba. 


| would like to conclude by giving thanks to the NR Governance 
(NL) and VANEPS (AUA) for organizing the Good Governance 
Program in Aruba. 


With the start of todays "Responsibility & Accountability" 
program, we affirm our commitment to change. Change in 
the course of time to start to integrate and apply actions with 
Integrity in the way we choose to govern our country, and 
change, to head into the right path. 

MINISTER 


CAMPANA 3C - COLECTA, CONOCE Y CONSERVA 
A RESULTA EXITOSO Y A YEGA SU FIN 


E portanan di Archivo Nacional ta keda habri pa tur esnan cu 


kier trece informacion 


E siman aki Minister di Cultura tabata na Archivo Nacional 
enconexion cu Campafia 3-C a yega na su final despues di 
varios siman di campaña. Cu e campaña aki Archivo Nacional 
por a Colecta, Conoce v Conserva historia di nos Pais Aruba. 
Mester trece dilanti cu e portanan di Archivo Nacional ta keda 
habri pa tur esnan cu ta desea di trece informacion v materiaal 
cu ta contribui na e memoria colectivo di nos Pais. 


Durante e atardi aki na Archivo Nacional, Minister Xiomara 
Maduro tabata tin e placer di por ricibi for di Sr. Michael Arends, 
un coleccion di fotografia v tambe for di Sr. Harold Frigerio a 
ricibi historia di 45 famia aki na Aruba. Esakinan ta tesoronan 
grandi cu lo keda bon cuida na Archivo Nacional Aruba, pero 
mas importante cu esakinan lo wordo prepara pa wordo exponi 
pa nan ta accesibel pa un grupo mas grandi. Esaki tabata e 
idea tras di Campafia 3C, pa trece informacion na archivo pa 
nan por wordo cuida, prepara v wordo exponi pa tur esnan 
interesa. 


Minister di Cultura a gradici un v tur cu participa na e Campafia 
3C, como tambe un danki na e staf y personal di Archivo 
Nacional Aruba pa un campaña exitoso. E campaña a inicia 
cu 3C, di Colecta, Conoce y Conserva y ta termina cu un C 
mas, e di 4 C ta di Concientiza. Cu e campaña hiba, Aruba ta 


mas conciente di e responsabilidad di cada uno pa conserva 
V traha pa trece hunto na Archivo Nacional pa asina Aruba por 
tin e memoria colectivo di un Pais intacto pa e generacion cu 
ta sigui nos. Asina nos sa ken nos ta y pa nos sa tambe unda 
nos ta bay como Pais. 

CONOCE Y CONSERVA.... 

Continuacion CAMPANA 5С - COLECTA 

2022 Y DUNA PIORIDAD 

DI CADA 
CIUDADANO 


MINISTER 


Dangui Oduber 


AWE A ANUNCIA AUMENTO DI UITKERING 
PENSIOEN DI BIEHES 


Awe Minister Dangui Oduber a anuncia aumento 
di uitkering di pensioen di biehes. Afia 2020 y afia 
2021 tawata e añanan di mas dificil den historia | | 
di nos pais. E pandemia a pone retonan grandi a 
nos dilanti como pais pero hunto den union pais 
Aruba a surpasa tur. Ora nos a kere cu situacion 
lo bira miho e guera na Ukraina a cuminsa y esaki 
a conduci na inflacion rond mundo y factornan 
externo cu tin hopi influencia riba Aruba. 

Pensioen di 
Bienes 


Como e Minister encarga cu SVb, naturalmente tin 
cu pensa riba nos grandinan y con pa yuda nan 
den e presion cu inflacion a trece cune pa nan. 
No obstante tur e retonan di aña 2022, e aña aki 
ta uno excepcional pa nos turismo y economia. E 
recuperacion rapido di nos turismo y economia ta 
bayendo bon. 


e Nos ta surpasando nivelnan di aña 2019 cual 
tawata un di e mihor añanan pa pais Aruba. Nos 
economia lo crece cu double digits e aña aki. 

e E prome kwartaal banco central a publica cu 
Aruba su economia a crece cu 16.2%. 

e Primanan ricibi pa e prome 6 lunanan di e aña 
aki, a conoce un aumento di 12.2%. 


Tur esaki a conduci cu tin espacio pa ahusta Entrante 1 januari 2023 pensioen di 


uitkering di pensioen di biehes. 


a 
Ta en espera di e cifranan oficial di CBS pa loke hiehes lo conoce un 


ta inflacion pero a tuma e decision caba pa adapta 
e pensioen di behes entrante 1 di januari 2023 
cu minimo 3%. Segun ley, gobierno por adapta e B. 
pensioen cu maximo di e aumento den indice di 2 


prijs di consumo midi di 1 di sept 2021 pa 31 di aug $, TN | ) 


2022. r UA 
Proyeccion di SVb ta cu e indice di prijs durante 4 SVb 
e periodo menciona lo ta entre 4.1 pa 5.4%. Nae ace A РР 


momentonan акі рог indica си lo ta responsabel 
un aumento di minimo di 3%. Si e desaroyo den 
e fondo mehora mas ainda, lo por aumenta algo 
mas. 

Minister Dangui Oduber: 


INNOVACION DEN GOBIERNO TA SIGUI 
SVB A LANSA MIPENSIOEN APP 


Minister di Salud Publico sr. Dangui Oduber ta contento di por 
anuncia cu e Banco Social di aseguradonan esta SVb a lansa 
un App pa nos pensionadonan. E portal di MiPensioen tabata 
disponibel caba desde afia 2019, na afia 2020 SVb a digitalisa 
henter nan proceso, awor den tempo corto ta lansa e tremendo 
App pa telefon mobil cu vama MiPensioen. 


E mandatario a splica cu su vision ta pa brinda un servicio 
moderno na tur e aseguradonan por medio di innovacion 
y tecnologia. Cu e App aki SVb lo funciona na un manera 
mas eficiente treciendo aun mas tranparencia pa nos 
pensionadonan. SVb tin e deber pa administra e fondonan di e 
pensioen di biehes (Algemene Ouderdomsverzekering of AOV) 
adecuadamente y cu confiabilidad, pa mantene e fondonan 
financieramente sostenibel. 


Minister Oduber a menciona cu segun e cifranan ricibi for di 
SVb, esakinan ta indica cu nos grandinan ta uza e portal di 
MiPensioen. Segun e cifranan na aña 2021 tabata tin 1054 
persona cu a pidi pensioen di biehes di cual 922 a uza e portal 
pa haci esaki. Na aña 2022 (te cu augustus) 630 persona 
a pidi pa e pensioen y 609 a haci uzo di e portal. Esakinan 
ta indicadornan cu ta ilustra cu nos grandinan mas y mas ta 
uza tecnologia, por mira esaki tambe den graficanan segun e 
mandatario. 


Danki na tecnologia y innovacion SVb por a yuda personanan 
cu ta biba den exterior pa keda cobra nan pensioen. Na 2021 
SVb a yuda 543 persona via video calling, asina nan a prueba 
nan mes cu nan ta na bida, pa nan por keda cobra nan pensioen. 
Minister Oduber ta informa cu e MiPensioen app ta bay haci 
posibel pa e asegurado wak su entradanan, tambe e por su 
jaaropgaaf y download esaki pa impuesto, tur esaki den bo 
planti man. Te cu awor esakinan bo por haci, pero e idea ta pa 
sigui expande e app pa e por tin mas uzo den futuro. 


E pensionado por registra via website of download e app di 
biaha. Locual mester ta un email address y bo code di AOV. 
Via e website of via e app e pensionado lo wordo splica stap 
pa stap con tur cos ta traha. 


E mandatario ta felicita e director di SVb sr. Edwin Jacobs y 
henter e team cu a traha duro pa haci e app MiPensioen un 
realidad. Minister Dangui Oduber ta contento di con e vision di 
SVb ta bayendo, tur cos ta canando segun plan. E mandatario 
a trece dilanti cu e innovacion di e app sigur lo trece un 
mehoracion den e servicio cu SVb ta duna y alaves lo facilita 
nos pesionadonan. 

Durante conferencia di prensa diahuebs mainta Minister di 
Asuntonan Economico, Comunicacion y Desaroyo Sostenibel, 
mr. Geoffrey Wever a anuncia cu entrante 14 di september, 


Prijs di Gasolin y Diesel lo bahaj 


= AR т N x: == $ 

Gasolin lo baha cu 25.2 cent (-8.6%), Diesel lo baha cu 8.5 
cent (-3.1%), y Kerosin lo baha cu 9.7 cent (-3.8%). 


Minister Wever mescos cu comunidad henter ta contento di 
mira e rebaho aki. Ya caba di luna pasa por a cuminsa mira e 
trend aki riba mercado internacional ora prijs pa bari di Diesel 
y Gasoline tambe a cuminsa baha. Minister Wever hunto cu 
Gobierno di Aruba ta spera cu e trend aki por continua, cual lo 
ta na beneficio di tur. 


Mercado internacional a recupera for di e shock inicial di prijs 
causa pa e inicio di guera na Ukrania, pero ainda ta ser afecta 
completamente pa desaroyonan internacional. Ta premira un 
stabilisacion pa awo, mientrastanto Gobierno di Aruba lo sigui 
enfoca riba reduccion di dependencia internacional y desaroyo 
mas sostenibel posibel. 


Ministerio di Asuntonan Economico, 


Comunicacion y Desaroyo Sostenibel 

RESULTADO 


DI ESFUERSONAN COMUN 


e GASOLIN TA BAHA. 
e PENSIOEN DI BIEHES TA AUMENTA. 
e PRESUPUESTO ENTREGA NA TEMPO. 


e DEFICITA BAHA DI 1.028 MIVON FLORIN PA 
25 MIVON FLORIN DEN 3 ANA. 


e DEFICIT DI2022 A BAHA DI 227 MIVON 
PA 148 MIVON. 


e ZWEMINSTRUCTEURNAN A HAVA CONTRACT DI 5 ANA. 


e PROYECTO “MI MESUN HEROE” PA PROTEHA 
MUCHANAN DI ABUSO SEXUAL A CUMINSA. 


e PARKE DI MOLINA DI BIENTO NOBO CU LO PERCURA 
PA PRIJS DI CORIENTE BAHA. 

CU E META PA 
ENGRANDECE 


ENSENANSA Y 
NO LAGA NIUN 
MUCHA ATRAS 


MINISTER 


Edy Tres 


MINISTER ENDY CROES A GRADICI Y FELICITA 
PRENSA PA NAN EXCELENTE TRABOU 


Prensa tin e tarea di informa, educa den tur transparencia y respet un pueblo 


Diahuebs mainta den un encuentro ameno Minister Endy 
Croes a gradici y felicita miembronan di prensa pa nan 
excelente trabou cu nan ta eherece, di informa nos pueblo di 
Aruba debidamente, buscando semper e informacion corecto 
pa comparti. 


Libertad di expresion ta un derecho fundamental cu prensa tin 
y cu mester cuida, prensa obhetivo tin un papel sumamente 
importante den esaki, ban protehe e libertad di expresion 
y aplica e derecho aki na un forma responsabel y den tur 
transparencia, respet y semper cu e berdad, buscando ambos 
banda di medaya. 


Tur afia ariba prome di September un dia importante cu nos 
ta para keto, reflexiona y reconoce e trabou valioso di nos 
miembronan di prensa di Aruba. Minister Endy Croes ta desea 
tur miembronan di prensa hopi exito y pa continua desplegando 
nan excelente trabou. 


Concluyendo Minister Endy Croes a felicita tur prensa, skirbi, 
scucha y mira cu ta informa nos pueblo debidamente! 

Recientemente Gobernador di Aruba a ofrece un bunita 
recepcion na Cas Ceremonial pa despedida di Gobernador S.E. 
Eugene Holiday di Sint Maarten, cu dia 10 di october proximo 
su di dos periodo di trabou ta yega su final. Gobernador Holiday 
di Sint Maarten ta e prome y unico Gobernador te ainda cu 
Sint Maarten a conoce. Presente ne atardi special aki tabata 
Minister President sra. Evelyn Wever- Croes y miembronan di 
Parlamento di Aruba a haci uzo di e oportunidad pa despedi di 
Gobernador di Sint Maarten. 


Gobernador Boekhoudt a gradici Gobernador di Sint Maarten 
pa su esfuerzonan incansabel durante di e ultimo 12 afianan 
cu e tabata den funcion. Tambe a gradici'e pa e colaboracion 
semper agradabel y pa su compartimento di conocemento 
y experiencia durante di e periodo nan a traha hunto. Como 
regalo di despedida, Gobernador Holiday a ricibi un estadua 


E conocido Eddie Daou a ricibi reconocemento di Baluarte 
Deportivo. Sr. Hugo Daou, yiu di sr. Eddie Daou tabata presente 
pa ricibi e reconocemento den nomber di su tata. Sr. Daou a 
hunga baseball desde chikito y tambe a fungi como manager, 
locutor y analista deportivo te cu e dia di awe. Baseball ta 
Eddie su pasion. 


Un poco di e trayecto di sr. Daou: 

1953 Santa Rosa AA baseball team 

Na afia 1953 Eddie a funda Santa Rosa baseball team cu a 
participa den e campeonato di doble AA na Curaçao pa varios 
afia caminda a titula campeon tambe na varios ocasion. 

Na 1960 baseball Academy Spingfield College 

Sr. Daou a sigui curso di baseball na Merca pa lanta e nivel di 
baseball den Caribe. 

Na afia 1970 Baseball Little League Curaçao 

Eddie a lanta Little League na Curaçao y dos afia despues a 
participa na Aruba cu un seleccion di Little League. 

1973 Dirigente 

Na afia 1973 sr. Daou a stop di hunga bala y a concentra den 
dirigi ekiponan di baseball y a fungi como manager di Santa 
Rosa di 1973-1979. Desde 1979 Eddie a fungi como manager 
pa diferente seleccion cu a representa tanto Curaçao y Antias 
na Puerto Rico, Bermuda, Mexico, Aruba, Venezuela. 
Transmision di Deporte na Radio y Television 


di brons di un palo Divi Divi, traha pa e artista local Ciro 
Abath. Minister Endy Croes ta gradici Gobernador Holiday pe 
excelente trabou cu e la eherce. 


Na afia 1981 Eddie a wordo acerca pa sr. Claret Lopez y sr. 
Juvenal Rojas pa transmiti wega di baseball na radio. Asina 
Eddie su experiencia deportivo den transmision a cuminsa. 
Eddie a transmiti na: -Williamsport - Gary Indiana - Honkbal 
week Haarlem - Rotterdam Toernooi - Toronto Blue Jays MLB. 
En total sr. Daou a transmiti mas cu 3000 wega di Baseball 
durante mas cu 40 afia di locucion na radio y television. 
Premio Excelencia den Deporte y Minister Endy Croes ta felicita 
sr. Eddie Daou cu e reconocemento Baluarte Deportivo 2021 
danki pe dedicacion, amor y aporte den e deporte baseball. 

Diabierna ultimo na Marina Pirata di famia Donker, na unda 
cu sr. Ricky Donker tambe a wordo reconoci, a tuma luga un 
anochi dedica na e atletanan cu a forma parti di seleccion di 
Aruba y a titula campeon Latino Americano Senior Division 
na afia 1981 na Puerto Rico. Como tambe campeon Latino 
Americano Senior Division na 1982 na Sint Maarten. Dos biaha 
nos seleccion a titula campeon y na dos ocasion a representa 
Aruba den Serie Mundial cu a tuma luga na Gary Indiana na 
Merca. 


Durante e ceremonia na honor di e atletanan Minister Endy 
Croes a hiba un palabra unda cu e la expresa cu esaki ta un 
ehempel di e forsa di deporte cu ta conecta nos cu otro y mas 
cu claro. E mandatario a agrega cu ora a wordo acerca pa sr. 
Buty Tromp, sr. Haime Wiersma, sr. Rafa Plaza, sr. Fle Giel 
y sr. Eugene Leafiez pa e proyecto aki, a duna un sosten na 
esaki. Deporte ta crea amistad, ta pone nos hunto awe 41 afia 
despues y ainda tin un amistad. E mandatario a sigui bisa cu 
recientemente e tabata na un otro evento unda cu Gobernador 
di Sint Maarten sr. Holiday a bin Aruba pa despedi despues di 
12 afia fungi como Gobernador. Den discurso di sr. Holiday 
durante e acto ceremonial e la trece cu e ta un hungado di 
baseball y e la conta un poco di su bida unda cu na afia 1978 
e la hunga cu seleccion di Sint Maarten na Aruba. 


E tempo ey nan no a topa Aruba den e rondanan. Pero a invita 
Aruba pa bin Sint Maarten loke Aruba a haci tambe despues 
di Gary Indiana. Sr. Holiday tabata conta su storia cu asina 
un pasion cu e la menciona dos nomber di sr. Willy Gomes 
(q.e.p.d.) y sr. Guillermo Raymond. Despues e mandatario di 
ensefiansa a acerca sr. Holiday pa puntre dicon e la menciona 
e dos nombernan aki. Sr. Holiday a expresa cu e ta corda con 
na 1978 ora seleccion di Aruba a bin Sint Maarten e wega 
tabata preta y e seleccion di Sint Maarten a perde den e ultimo 
inning. Sr. Holiday a picha den e wega ey unda cu sr. Willy 
Gomes (q.e.p.d.) a dal un homerun pa Aruba a gana e wega. 
Y sr. Guillermo Raymond a dale un dobleta y pone Aruba 
dilanti. Minister Endy Croes a sigui bisa eynan bo wak con 
un hungado di baseball a bira gobernador di un pais. Deporte 
ta trece amistad, deporte ta crea excelencia y deporte ta e 
vehiculo cu ta crea nos tur como miho ciudadanonan pa nos 
pais. 


E mandatario a sigui bisa cu ta momentonan bunita ora bo 
bini hunto y mira e poder cu deporte por tin no solamente pa 
sifia bo disciplina, sifia bo caracter, sifia bo competi y celebra 


MA 
ae RO 
ъл 


ora logra titulonan. Pero 41 aña despues ainda рог conecta 
nos bek cu otro деп ип forma asina. Danki па sr. Buty Тготр, 
sr. Fle Giel, sr. Haime Wiersma, sr. Rafa Plaza y sr. Eugene 
Leafiez cu a inicia e idea aki. Minister Endy Croes a enfatisa; 
mi ta kere hopi den deporte y mescos cu bosonan deporte 
ta core den mi bena. Mi a priminti cu nan por conta cu e di 
Ministerio di Deporte pa un evento asina. Ta un honor pa por 
honra boso un biaha mas, boso a trece hopi alegria 41 afia 
pasa na esnan cu a biba esaki e tempo ey. Pero awenochi nos 
ta recorda boso un biaha mas riba esaki cu un reconocemento. 
Pabien den nomber di Gobierno di Aruba, pabien den nomber 
di Minister di Ensefiansa y Deporte. 


Diabierna 2 September 2022 


SELECCION GANADO DI LATINO AMERICANO SR. 
DIVISION 1981 NA PUERTO RICO: 

Sr. Orvin Gonzales, sr. Haime Wiersma, sr. Richard Brokke, 
sr. Eugene Leafiez, sr.Rafael Plaza, sr. Junior Peterson, sr. 
Sandy Bislip, sr. Franklin Giel, sr. Mark Amoroso, sr.Alfredo 
Ruiz, sr. Andres Andrews, sr. Leonardo Geerman, sr. Roberto 
Miljard y sr. Nelson Martis (q.e.p.d). 

Coach: Rudy Wester 

Manager: Karel Williams 


SELECCION GANADO DI LATINO AMERICANO SR. 
DIVISION 1982 NA SINT MAARTEN: 

Sr. Alvin Buty Tromp, sr. Haime Wiersma, sr. Ricky Donker, 
sr. Milton Croes, sr. Rafael Plaza, sr. Johny Paesch, sr. Arthur 
Chali Correa, sr. Franklin Danies, sr. Erick Thiel, sr. Victor 
Vrolijk, sr. Remigio Mademilia, sr. Robert Lieveld, sr. Roberto 
Miljard v sr. Rickv Kingsale 

Coach: Rudv Wester 

Manager: Karel Williams 


Concluvendo e mandatario ta gradici e hungadonan pa nan 
contribucion den deporte v di a trece hopi alegria cu e titulonan 
cu nan a logra. Keda cu e mes un motivacion pa sigui inspira 
e chikitonan cu ta lanta pa asina nan tambe cana e mes un 
caminda cu boso a cana pa logra den bida v haci e pueblo 
orguyoso. 

APERTURA DI KONGRESO KOMUNIKASHON, 
FORSA DI REINO 


4 


— 


Communicatie 
“Kracht van het Koninkrijk' 


Riba 1 di sèptèmber Sekretario di Estado di Relashonnan 
den Reino, Alexandra van Huffelen a habri e kongreso 
Komunikashon, Forsa di Reino, na un manera digital. Promé 
minister Gilmar Pisas alabes a hiba palabra durante e apertura. 


E kongreso di dos dia na Kòrsou ta organisá pa Rijksdienst 
Caribisch Nederland, Ministerio di Asuntunan Interior i otro 
partner. 


Presente tabata alrededor di 150 profeshonal di komunikashon 
di Boneiru, Sint Eustatius, Saba, Korsou, Sint Maarten, Aruba, 
Surnam i Hulanda Oropeo. Nan a sigui diferente masterclass i 
taver riba tereno di komunikashon. 


Riba djaweps, 1 di sèptèmber e masterclass “De paraplu van 
interculturele communicatie' i “Woorden tussen wantrouwen en 
desinteresse” a tuma lugá. Durante e tayer “Crisiscommunicatie: 
samenwerken in het oog van de storm” kolaboradornan riba 
tereno di maneho di krísis tambe tabata presente. 


Riba djabièrnè, 2 di sèptèmber e masterclass 'De kracht van 
het gesproken woord” i "Strategische communicatie in de 
praktijk - claim je positie” tabata riba programa. Ta klousurá e 
kongreso ku "benben bo'i brug”. 


Lucia Beck, liaison di komunikashon pa ministerio di BZK, 
ta satisfecho ku tantu profeshonalnan di komunikashon a 
partisipá na e kongreso, kaminda konosementu i eksperensia, 
pero tambe netwerk i kolaborashon ta para sentral. 


to Me third Со 

Nos ta den e temporada di mas calor di aña. Pa reduci riesgo 
y daño na salud, e puntonan aki ta recomendabel pa haci e 


efectonan di calor menos! 


i ` e l 
Awa of juice cu no ta No diki of colornan scur 
cu ta atrae mas calor. 


No expone bo mes di 


mas na ravonan di solo. contene mucho suco. 


Busca 
luganan 
ventila 


Keda den luganan 
fresco of den airco. 


momento 


Si bo mester bav den Haci actividadnan © Scuchanoticianan di 
deportivo mainta of anochi. canalnan confiabel. 


solo, protege bo mes. 


* z 
Pone mas 4 Controla | 
atencion ani mas Cuida bo 
riba esnan |" SÈ esnan cu кошы, 
muchanan tin enfermedad ff domestico 
Percura pa nan ta den 


di edad 
No laga nan nan so pa Pospone hungamento y Percura cu semper nan | 
mucho tempo. actividadnan pafo. ta den aire fresco. fresco y duna nan hopi awa 


Gabinete Wever - Croes IT 


CADA BAHADA DI SOLO TA UN MAGIA, 
CU TA DURA PA UN RATO CORTICO. 

UN OBRA MAHESTRAAL CU TA YENA NOS DI SPERANSA, 
CU DESPUES DI E SCURIDAD, UN DIA NOBO TA ACERCA 
COMO UN COMUNIDAD FUERTE Y UNI, 

Nos MESTER HACI UZO DI CADA MOMENTO 
CU E CLARIDAD DI UN DIA NOBO TA DUNA NOS. 

Y TRAHA PA NOS DUSHI ARUBA 
INVERTIENDO DEN NOS MES, 

DEN NOS FAMIA Y DEN NOS PAIS, 

PA CREA OPORTUNIDADNAN NOBO, 

PA NOS RECUPERA DI E CRISIS 
CU UN DIA A WORDO PONI 
DEN E CAMINDA DI NOS PROGRESO. 


20 AÑA DI 


INVERSION Y 
22 OPORTUNIDAD 


